Den Vest-Sjællandske Avis, 1829-07-28
Oversigt over Dagens udenlandske Nyeheder. Den Preussiske Statstidende beretter fra Constantinopel under 26de Junii, at den 14de ankom den 2den Dragoman for det Engelske Gesandtskab, som Coureer fra Smyrna dertil. Ved ham erfarede man, at Ambassadeurene vare afseilede fra Smyrna og opholdt sig efter al Formodning ved Dardanellerne, da en vedvarende Nordvind giorde det umueligt for dem at løbe ind i Strædet, saa afsendte Sultanen en Dampbaad, som han samme Dag havde kjøbt af en Englænder, for at bugsere Ambassadeurene ind. Om Natten imellem d. 18 og 19. Junii ankom de til Constantinopel ved Hielp af Dampbaaden, General Guilliminot paa Fregatten Armida, og Hr. Robert Gordon paa Fregatten Blonde. Efterat den første Sekretair for det Engelske Gesandtskab havde officielt i sædvanlig Form notificeret Porten den 22de, at den nye Ambassadeur var ankommen, en Formalitet, som ikke var nødvendig med Hensyn til den Franske Ambassadeur, da han blot tiltraadte sine Funktioner paa nye, saa erholdt Hr. Robert Gordon den følgende Morgen det sædvanlige Besøg af Por sens Dragoman, foran hvilken gik 60 Tienere. tom bare Frugter, Blomster og Bagværk. Man bemærkede, at Vaserne og Tallerkenerne vare af en usædvanlig Skiønhed, og at Tienernes Antal var 60 istedetfor ellers 48, hvilket ansees for en særdeles Udmærkelse. Desuden fik Hr. Robert Gordon ved Reis Effendis Sekretair i Foræring af Porten 3 Heste og hvad der igien betragtes som meget usædvanligt, en Daase besat med Diamanter, med den udtrukkalige bemærkning, at den var forarbeidet i Constantinopel selv. Samme Dag bragtes General Guilleminot to smukke Shavls til Foræring. Man formoder, at Hr. Robert Gordon vil erholde Audience hos Kaimakanen og derpaa hos Sultanen i næste Uges Forløb. – J en ankommen Skrivelse fra Constantinopel af samme Datum hedder det: at man formoder, at Sultanen vil modtage Gesandten uden videre Etiquette ved en stor Maneuvre, som skal holdes i Dalen ved Bujukdere og hvortil det hele diplomatiske Corps er indbudet. Den Omstændighed, at Ambassadeurene ankom med en Eskadre, nemlig 2 Fregatter, 1 Corvet, 1 Skonnert og 2 Kuttere har ikke gjort liden Opsigt og var en Hovedaarsag til den overordentlige Jubel, som den talrige Folkemængde af alle Nationer og Religioner yttrede ved deres Ankomsk. Unægteligt er Udstædelsen af Firma ner til at Krigskibe maae indseille, et stort Beviis paa Føielighed fra Portens Side, og bestyrker i Pera den Formodning, at venskabelige Forhold med England ville snart blive aabnede. Begge Ambassadeurene stege i Land, ledsagede af deres Mihmandars og paa Sultanens Befaling, bleve de af to Bimbaschis eskorterede til deres Hotel. Den 21de indfandt sig Storherrens Yndling Jnstrukteuren Hr. Calosso, hos Hr. Robert Gordon, for at forespørge og Reisen havde været heldig, en Høflighed, som er ganske usædvanlig hos Porten. Da Ambassadeurene ankom til Smyrna den 6te Juni, hvor de bleve saluterede af de Engelske og Franske Krigskibe, som laae paa Rheden, saa afsendte Gouverneuren sin Kiaja Bey ombord paa Skibene, for at complimentere dem, og sendte dem Presenter af Frugter og Grønt. En Deputation af de Engelske Kiøbmænd giorde Hr. Gordon deres Opvartning, hvorved han erklærede dem, at en af hans første Bestræbelser skulde blive naar han komtil Constantinopel, at forlange, at Porten skulde udbetale de Fordringer, som Brittiske Undersaatter havde at giøre til Grækere, som havde taget Flugten ved Udbruddet af den Græske Revolution, og hvis Eiendomme Porten havde confiskeret, som tilhørende oprøriske Undersaatter. Den 10de afseilede Ambassadeurene paa de to Admiralskibe til Tenedos, hvorfra de begave sig ombord paa Fregatter for paa dem at afseile didere til Constantinopel. Den Brittiske og Franske Eskadre har imidlertid opstillet sig ved Tenedos, for, som det synes, at ville oppebie Resultatet af Underhandlingen. Russerne vedblive at blokere Dardanellerne, og Levnetsmidlerne ere dyre, endskiøndt der just egentlig ikke er Mangel paa dem. - Den Tyrkiske Flaade er kommen tilbage den 16de fra det sorte Hav og man hører ikke, at noget af Betydenhed er forefaldet. - Da Overrabineren for Jo derne i Constantinopel havde klaget hos Porten over, at Armenierne havde omvendt nogle Jøder, saa bleve saavel disse, som de Armenier, der havde omvendt dem, forviiste, da Porten ikke taaler noget Proselytmagerie.